
ATODIAD GA36b

	MANYLEB ASESU LEFEL 5 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	Chwaraeon a Byw’n Iach 

	Modwl:
	Datblygu eich Proffil Proffesiynol

	Cod y modwl:
	BMSS5007C
	Cyfraniad at Asesiad Cyffredinol y Modwl  (%):
	30% (Rhan A)

	Darlithydd:
	Miss Heddwen Davies
	Gwiriwr Mewnol:
	Dr Dylan Blain

	Teitl yr Aseiniad:
	 
Paratoi E-Bortffolio ar gyfer gwaith / DPP

	Nifer o eiriau (neu’r cyfwerth): 
	
1,200 o eiriau


	Dyddiad cyflwyno:
	31 Hydref, 2025, 3pm
	Dyddiad dychwelyd marciau dros dro ac adborth ysgrifenedig: 
	28 Tachwedd, 2025, 3pm

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.
Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Dim ond y Panel Amgylchiadau Esgusodol a gaiff gymeradwyo newid dyddiadau cyflwyno. 


	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   







	Deilliannau Dysgu’r Modwl 
(o faes llafur y modwl)

	
  Ar ôl cwblhau’r modwl hwn yn llwyddiannus, dylai’r myfyrwyr allu:
1. Gwerthuso sgiliau cyflogadwyedd personol a’u cysondeb â’r sgiliau sydd eu hangen ar gyfer arfer proffesiynol mewn amgylchedd go iawn neu ffug.
1. Adeiladu brand personol a hyrwyddo hunaniaeth broffesiynol ar gyfer cyfle penodol.







	
DISGRIFIAD O’R DASG



[bookmark: _Hlk157420541]Defnyddio Deallusrwydd Artiffisial Cynhyrchiol mewn Asesiadau 

	YMCHWIL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi mewn ymchwil a dadansoddi data. 
	Gallwch ☒

Na allwch ☐

	STRWYTHUR
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth strwythuro eich gwaith, yn cynnwys llunio strwythur dadl drafft, dynodi adrannau a phenawdau ac ati.
	Gallwch ☒

Na allwch ☐

	PRAWF DDARLLEN
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i wirio eich testun/creadigaeth eich hun am wallau gramadegol a chystrawennol, gan gynnwys cael awgrymiadau i aralleirio eich gwaith.
	Gallwch ☒

Na allwch ☐

	YSGRIFENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu testun i’w gyflwyno. 
	Gallwch ☐

Na allwch ☒

	CREADIGOL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu deunyddiau creadigol, megis delweddau. 
	Gallwch ☒

Na allwch ☐

	RHAGLENNU 
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu a gwirio cod.
	Gallwch ☐

Na allwch ☒

	DIM
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy Ddeallusrwydd Artiffisial Cynhyrchiol.  Mae hyn yn cynnwys cymorth ymchwil, cymorth strwythur, cymorth ysgrifennu / prawf ddarllen a chymorth creadigol.
	☐













How to Acknowledge you use of AI. 
The university has a helpful page dedicated to guidance on all aspects of AI. You can find this through the Hwb: 
AI Guidance » Hub 
Once you have understood where you are allowed the use of AI in specific assessments (research, structure, proofreading etc). The information below provides the guidance on how to acknowledge your use of AI in any Sport and Healthy Living assessment.  

IMPORTANT:  You need to keep drafts of your work, including notes showing before and after the use of AI tools. You also need to keep your prompts and questions used for AI tools. All this information will be required if you are asked to complete a viva interview as part of the assessment marking process.  

Please use ONE of the AI acknowledgement statements in your assessment and include all uses of AI were applicable and where allowed. 

This statement can be placed at either the beginning or end of your work (Word/PDF etc – within the document; PowerPoint – slide; academic interviews – within reference list document) 

1. AI Acknowledgement statement:  
I confirm that I have not used any AI tools in the research and creation of this assignment. I confirm that I have not presented any AI generated materials as my own work. I confirm I have copies of my drafts, notes, and other resources I used, which I may be asked to provide in evidence 
  

2. AI Acknowledgement statement:  
I acknowledge the use of the AI tools listed below. I confirm that I have not presented any AI generated text as my own work. I confirm I have copies of my drafts, notes, and other resources I used before, and after the use of AI tools which I may be asked to provide in evidence. 

	AI Tool (with url) 
	Date used 
	Why did you use this tool 
	Example prompt(s) 

	https://www.grammarly.com  
	10/02/2024 
	Check my work 
	Please check the following text for readability, grammar and syntax. 

	https://chatgtp.com/ 
	13/04/2024 
	Help with structure a presentation 
	Can you advise me on how to structure a PowerPoint presentation for a research study? 

	  
	  
	  
	  

	  
	  
	  
	  

	  
	  
	  
	 


 












Asesiad 1 (30%)
E-bortffolio i baratoi ar gyfer lleoliad gwaith a/neu gyfleoedd gyrfa yn y dyfodol. Dylech seilio eich e-bortffolio ar gyflogaeth gysylltiedig / ddisgwyliedig yn y dyfodol. Er enghraifft:
· Cais TAR 
· Hyfforddwr Cryfder a Chyflyru
· Hyfforddwr Awyr Agored
· Hyfforddi
· Yr union rôl y byddwch chi ynddi ar gyfer eich lleoliad gwaith gwirfoddol ar gyfer y modwl hwn.

Medr myfyrwyr dewis naill a’i lleoliad Gwaith, cadw cofnod o oriau o ymarfer neu dilyn cyfleuoedd hyfforddi / cyrsiau ar gyfer y modiwl yma. Disgwylir 30 awr lleiafswm gyda 50 awr i fod y mwyaf.
Ar gyfer Lleoliad gwaith a/neu lwybrau DPP e.e. cwrs, mae asesiad yr e-bortffolio yn cynnwys yr elfennau hyn – CV; Datganiad Personol / Llythyr Eglurhaol a Datganiad Ffocws. 

1. CV: Crynhowch eich diddordebau, eich cymwysterau a’ch profiadau personol i gyflwyno'ch hun fel yr ymgeisydd gorau.
2. Datganiad Personol/ Llythyr eglurhaol: adfyfyriwch ar eich profiadau yn y gorffennol, eich diddordebau a'ch nodau yn y dyfodol, o ran eich addasrwydd i'ch swydd / gyrfa ddewisol.
3. Cwblhewch ddatganiad ffocws/rhesymeg DPP trwy gwblhau (i) dadansoddiad SWOT (ii) archwiliad o anghenion hyfforddi ac ymwybyddiaeth sgiliau (iii) gallech ddechrau llunio cynllun gweithredu ar gyfer y datblygiad proffesiynol. Dylai eich datganiad ffocws fod tua 300 o eiriau ac felly, dylai fod yn seiliedig ar ganlyniad eich dadansoddiad SWOT a’ch archwiliad o  anghenion hyfforddi ac ymwybyddiaeth sgiliau. Gallech ystyried hefyd rai syniadau ynglŷn â sut y bydd eich lleoliad neu DPP arfaethedig yn eich cefnogi gyda'r hyn rydych chi wedi'i gynnwys yn eich cynllun gweithredu. Gellid cynnwys rhywfaint o ystyriaeth yma o gôd ymarfer y diwydiant neu gymwysterau eraill a fyddai'n berthnasol i'ch gyrfa ddewisol. 

Bydd yr uchod yn darparu adolygiad beirniadol o'ch sgiliau a'ch cymwysterau cyfredol ar gyfer eich dewis broffesiwn.

I helpu gyda pharatoi ar gyfer y llwybrau hyn: 

Llwybr DPP - bydd llyfr log wedi'i baratoi ymlaen llaw i chi gadw nodiadau o'ch profiadau (hyfforddiant neu gwrs). Ar ddechrau'r llyfr log byddwch yn cynnwys crynodeb o'ch datganiad ffocws allweddol ynglŷn â phwrpas DPP / ar gyfer eich cyfleoedd hyfforddi trwy brofiadau. Hefyd, gallech ddechrau llunio cynllun gweithredu o'ch anghenion - mewn perthynas â'ch proffesiwn.  

Llwybr Lleoliad Gwaith – cwblhewch y ddogfennaeth lleoliad cyn dechrau’r lleoliad gwaith. Ni all unrhyw leoliad gwaith gychwyn heb i'r dogfennau hyn gael eu llofnodi gan yr Arweinydd Modwl. Bydd angen i'r darparwr lleoliad gael ei gynnwys hefyd, a bydd angen iddynt lofnodi a chwblhau dogfennau lleoliad PCYDDS. Dyddiad a awgrymir ar gyfer cyflwyno'r ffurflenni hyn - darlithoedd naill ai dydd Llun 1af neu 8fed o Ragfyr – yn ddelfrydol cyn 12fed o Ragfyr 2025.


Effaith ar Asesiad 2
Bydd Asesiad 2 yn gofyn i chi adfyfyrio ar eich Lleoliad Gwaith neu weithgareddau DPP sydd wedi’u logio. Yn rhan o’r adfyfyrio hwn, mae gofyn i chi fod â ffocws drwy gydol y lleoliad. Byddwch yn ysgrifennu am hyn fel rhan o'ch adfyfyrio yn Asesiad 2. 

Felly, ar gyfer yr Asesiad hwn, Asesiad 1, Esboniwch eich ffocws – adnoddau allweddol (polisïau/papurau/ llenyddiaeth); pam dewis y ffocws hwn; sut y bydd y ffocws hwn yn cefnogi eich opsiynau gyrfa yn y dyfodol.

Llwybr llyfr log DPP: 
· Y gweithgaredd penodol a ddewiswyd; adnoddau a safonau (Cyrff Llywodraethu Cenedlaethol - NGBs) yn gysylltiedig â’r gweithgaredd; manylion am y safonau – pam ydych chi’n gweithio tuag at y dyfarniad hwn, pwysigrwydd a pherthnasedd y dyfarniad; rhagofynion (gwiriadau sgiliau) / profiadau sydd eu hangen (dadansoddiad o’ch sgiliau eich hun yn y maes hwn)
Llwybr hyfforddi DPP: 
· Yr hyfforddiant penodol a ddewiswyd; Gellid cynnwys rhywfaint o ystyriaeth yma o god ymarfer y diwydiant neu gymwysterau eraill. 
· Pa mor gyraeddadwy oedd yr hyfforddiant i gefnogi'r cynllun gweithredu a baratowyd ymlaen llaw 
Enghreifftiau o ffocws lleoliadau:
·  Ysgolion: Technegau rheoli ymddygiad; y cwricwlwm newydd; Gwahaniaethu a chynhwysiant; y Cyfnod Sylfaen; syniadau addysgu penodol...
· Gweithgareddau a sgiliau awyr agored: cyflwyno safonau allweddol (NGBs); arddull hwyluso; gweithdrefnau Iechyd a Diogelwch; datblygu eich sgiliau a’ch profiad eich hun
· Cyfleoedd Gwyddor Chwaraeon ac Ymarfer Corff: grwpiau cleientiaid allweddol/penodol; agweddau rheoli allweddol; chwaraeon allweddol / penodol / gwelliant ffitrwydd allweddol...
· Arall / Mwy cyffredinol: diddordebau’n ymwneud â maeth (gyda neu heb grwpiau cleientiaid allweddol); trefniadaeth; gwaith tîm / rheoli tîm; sgiliau meddalwedd...

PAWB : Wrth greu dadansoddiad SWOT – byddai’n manteisio i chi i gwrdd gyda’ch tiwtor personol. Trwy gydol y modiwl yma dylech cadw cofnod o’ch holl gyfarfodydd gyda’ch tiwtor. Yna, byddwch yn cyflwyno y cofnod yma fel rhan o’ch ail aseiniad (Rhan 2)

SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  
Byddai disgwyliad i ymgysylltu â rhywfaint o lenyddiaeth wrth baratoi y naill lwybr neu’r llall h.y. lleoliad neu DPP. Dylid cyfeirnodi a dyfynnu’r rhain yn gywir. Sicrhewch bod polisïau a gweithdrefnau wedi cynnwys i ddangos eich ymwybyddiaeth ohonynt. 

2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a’r ffordd y mae’r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r damcaniaethau, cysyniadau ayyb, yn ystyrlon i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  
Bydd gwybodaeth a dealltwriaeth yn cael eu dangos trwy’r datganiad personol; ac wrth ysgrifennu eich ffocws allweddol. Dangoswch wybodaeth am rolau, cyfrifoldebau a gwerthoedd perthnasol o fewn y swydd neu'r yrfa yn ogystal â phwysigrwydd enghreifftiau i’w datblygu yn llyfr log DPP 

3. Sgiliau Gwybyddol a Deallusol
Dylech allu dadansoddi gwybodaeth yn feirniadol, a chynnig atebion i broblemau sy’n deillio o’r dadansoddi hwnnw, yn cynnwys gwerthuso’n feirniadol addasrwydd gwahanol ddulliau o ddatrys problemau.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Rhaid i chi bob amser ddarparu cyfiawnhad/tystiolaeth ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau, ynghyd â dealltwriaeth o’r cyfyngiadau ar wybodaeth, a’r modd y mae hyn yn dylanwadu ar ddadansoddiadau a dehongliadau. Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
Bydd barnau a gwerthusiadau’n cael eu dangos yn dilyn eich dadansoddiad critigol o’ch SWOT ac eich ymglymiad gyda’ch SWOT. Bydd meddwl dadansoddol allweddol yn cael ei ddangos yn eich datganiad ffocws

4. Sgiliau Ymarferol
Ar lefel 5, dylech allu defnyddio ystod o dechnegau sefydledig o fewn y ddisgyblaeth, a chymhwyso cysyniadau ac egwyddorion gwaelodol y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, cymhwyso’r egwyddorion hynny mewn cyd-destun cyflogaeth. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn:  
Mae CVs yn gyffredin yng nghyd-destun cyflogaeth a dylid eu datblygu wrth i chi barhau ar eich taith yrfa. Felly, bydd creu'r rhain yn dechrau neu'n parhau â'r daith hon. Mae cyflwyno'r ddogfen yn arbennig o bwysig wrth wneud cais am swyddi neu ddyrchafiad. Yn ogystal, bydd elfennau eraill hefyd yn cael eu hystyried o fewn sgiliau ymarferol er enghraifft, datganiadau personol, trefnu ffurflenni.

5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.   Mae hyn yn cynnwys dangos:  datblygiad proffesiynol i wella sgiliau presennol a chaffael cymwyseddau newydd a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  
E-bortffolio
Bydd cyflwyno, defnyddio meddalwedd gwahanol ac ymgysylltu wrth ddechrau'r daith yrfa yn cael eu hystyried o fewn y sgiliau trosglwyddadwy ar gyfer bywyd ac arfer proffesiynol. Mae'r marc hwn hefyd yn cynnwys meysydd sy’n berthnasol i’ch proffesiynoldeb, megis (i)dangos ymglymiad gyda’r gweithgareddau e.e. dadansoddiad SWOT gan gynnwys yn rhan o’ch atodiadau (ii)cwblhau'r holl ffurflenni lleoliad gwaith yn gywir (iii)dangos tystiolaeth o gyfarfodydd gyda’ch tiwtor personol wrth gynnwys taflen cofnodi fel atodiad.
· Wedi’i ysgrifennu yn Gymraeg / Saesneg y DU mewn arddull busnes/academaidd priodol gan ddefnyddio cyfrwng priodol ar gyfer y dasg. Cyfeiriwch at yr adnoddau ychwanegol ar Moodle am arweiniad ar lunio mapiau meddwl, gwefannau a CVs. 
· Canolbwyntiwch yn unig ar y tasgau sydd wedi’u gosod yn yr aseiniad.
· Hyd: 2000 o eiriau (neu gyfwerth) +/- 10% (tynnir 5 marc o’r marc terfynol os defnyddir mwy na’r nifer o eiriau a bennir).
· Defnyddiwch Grammarly / Cysill i wirio’r sillafu a’r ramadeg cyn cyflwyno. 

Adnoddau Hanfodol:
· Adnoddau sydd wedi’u rhestru ar Moodle
· Y llawlyfr modwl a’r rhestr ddarllen 
· Canllaw Cyfeirnodi Prifysgol Cymru Y Drindod Dewi Sant
· Y meini prawf asesu isod




	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 5 o 11


	Meini Prawf Asesu Generig 
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	10
	

	





	
	

	
	
	

	2. Sgiliau Gwybodaeth a Dealltwriaeth

	20
	

	





	
	

	
	
	

	3. Sgiliau Gwybyddol a Deallusol

	20
	

	





	
	

	
	
	

	4. Sgiliau Cymhwyso Ymarferol 

	20
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	30
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	








	MEINI PRAWF ASESU GENERIG



	Lefel 5

	Yn unol â’r Framework for Higher Education Qualifications, ar ddiwedd Lefel 5 disgwylir y bydd myfyrwyr wedi datblygu gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth, ac o’r modd y datblygwyd yr egwyddorion hynny.   Byddant wedi dysgu cymhwyso’r cysyniadau a’r egwyddorion hynny’n fwy eang y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, cymhwyso’r egwyddorion hynny mewn cyd-destun cyflogaeth. Bydd ganddynt wybodaeth am y prif ddulliau ymholi yn y maes pwnc, a gallu i werthuso’n feirniadol ddulliau gwahanol o ddatrys problemau.  Byddant yn meddu ar ddealltwriaeth o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.  Byddant yn gallu defnyddio ystod o dechnegau sefydledig i gychwyn ac ymgymryd â dadansoddiad beirniadol o wybodaeth, ac i gynnig atebion i broblemau sy’n deillio o’r dadansoddiad hwnnw. Byddant yn gallu cyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol, a defnyddio technegau allweddol y ddisgyblaeth yn effeithiol.  Byddant yn gallu ymgymryd â hyfforddiant pellach, datblygu sgiliau cyfredol, ac ennill cymwyseddau newydd a fydd yn eu galluogi i dderbyn cyfrifoldebau sylweddol o fewn sefydliadau.  Bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau. 




	Lefel 5
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth; gwybodaeth am y prif ddulliau ymholi yn y ddisgyblaeth.) 
	Bylchau mawr yn y wybodaeth gyda dealltwriaeth anfoddhaol, anfeirniadol o’r deunydd pwnc.  Llawer o ddeunydd amherthnasol.   Anghywirdebau sylweddol. Dealltwriaeth ddiffygiol iawn o’r prif ddulliau ymholi yn y ddisgyblaeth. 
	Gwybodaeth ddarniog, gyda dealltwriaeth feirniadol arwynebol yn unig.  Rhai anghywirdebau sylweddol a/neu ddeunydd amherthnasol.   Dealltwriaeth anghyflawn neu rannol ddiffygiol o’r prif ddulliau ymholi yn y ddisgyblaeth. 
	Gwybodaeth a dealltwriaeth feirniadol gyfyngedig ond digonol o’r cysyniadau a’r egwyddorion sefydledig yn y maes pwnc, gydag ychydig o fylchau yn y dewis o ddeunydd.  Dealltwriaeth feirniadol gyfyng o’r prif ddulliau ymholi.  
	Mae’r wybodaeth yn weddol fanwl a chywir.  Dealltwriaeth feirniadol dda o’r cysyniadau a’r egwyddorion sefydledig a’r prif ddulliau ymholi, gyda mân fylchau yn y dewis o ddeunydd. 
	Mae’r wybodaeth yn weddol helaeth.   Arddengys ddealltwriaeth feirniadol gymwys iawn o gysyniadau ac egwyddorion sefydledig y pwnc a’r prif ddulliau ymholi.   Gwybodaeth eang a manwl. 
	Gwybodaeth fanwl, ragorol a dealltwriaeth feirniadol iawn o gysyniadau ac egwyddorion sefydledig y pwnc a’r prif ddulliau ymholi.  
	Gwybodaeth eithriadol o fanwl, a dealltwriaeth feirniadol ragorol o gysyniadau ac egwyddorion sefydledig y pwnc a’r prif ddulliau ymholi.  Gall fynd y tu hwnt i theorïau sefydledig. 

	Sgiliau gwybyddol a deallusol 
(Gwerthuso a dadansoddi cysyniadau ac egwyddorion mewn modd beirniadol; dadl a barn; y cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.) 
	Gwaith hollol neu bron yn hollol ddisgrifiadol.  Fawr ddim neu ddim gwerthuso a dadansoddi cysyniadau ac egwyddorion mewn modd beirniadol. 
Wedi methu datblygu dadleuon, gan arwain at farn afresymegol neu annilys.  Cyffredinoliadau neu farn heb sail, wedi’u gwneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso a dadansoddi  cysyniadau ac egwyddorion mewn modd beirniadol.  Datblygu gwan ar ddadleuon a barn.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso a dadansoddi cysyniadau ac egwyddorion mewn modd beirniadol, gan dueddu tuag at ddisgrifio. 
Peth tystiolaeth i gefnogi dadleuon a barn  ond gall y rhain fod heb eu datblygu’n ddigonol, ag ychydig o anghysondeb / camddehongli neu wedi methu cydnabod yn llawn y cyfyngiadau ar wybodaeth. 


	Rhywfaint o werthuso a dadansoddi cysyniadau ac egwyddorion mewn modd beirniadol, er ei fod yn ddisgrifiadol mewn mannau.  
Ymwybyddiaeth gynyddol o’r cyfyngiadau ar eu gwybodaeth a’u gallu i ddefnyddio tystiolaeth i gefnogi’r ddadl er gyda thuedd i daeru / datgan barn yn hytrach na dadlau ar sail rheswm a thystiolaeth. 
Dadleuon dilys a barn resymegol ar y cyfan.  
	Gwerthuso a dadansoddi cysyniadau mewn modd beirniadol, cadarn.  Yn ddethol o ran ystod y dystiolaeth a ddefnyddir ac yn cyfuno yn hytrach na disgrifio.  Gallu i ddyfeisio dadleuon sy’n dangos ymwybyddiaeth o safbwyntiau gwahanol, ac i ddefnyddio tystiolaeth mewn modd argyhoeddiadol i gefnogi barn briodol a dilys.  
	Gwerthuso a dadansoddi cysyniadau ac egwyddorion mewn modd beirniadol, rhagorol gan arwain at ddadleuon a barn rhesymegol a rhesymedig ar sail tystiolaeth.  Cydnabyddiaeth eglur o safbwyntiau eraill ac ymwybyddiaeth gref o'r cyfyngiadau ar eu gwybodaeth. 
Gallu i feddwl yn annibynnol ac i ‘weld y tu hwnt i’r cwestiwn', gan awgrymu rhywfaint o afael ar y maes a’r cysyniadau ehangach.  
	Gwerthuso a dadansoddi cysyniadau ac egwyddorion mewn modd beirniadol, eithriadol.  Defnyddia dystiolaeth yn eithriadol o dda i gysylltu syniadau, a chefnogi dadleuon a barn rhesymegol ac argyhoeddiadol iawn.  Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael eglur ar y maes a’r cysyniadau ehangach.   Cydnabyddiaeth dreiddgar o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau. 

	Sgiliau ymarferol
(Cymhwyso cysyniadau ac egwyddorion gwaelodol sylfaenol yn fwy eang y tu allan i'r cyd-destun lle y’u hastudiwyd yn gyntaf; defnyddio ystod o dechnegau sefydledig; cynnig atebion i broblemau sy’n deillio o’r dadansoddiad.)
	Defnydd cyfyngedig, neu ddim defnydd o ddulliau sefydledig, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn y tu allan i’r cyd-destun lle y’u hastudiwyd yn gyntaf.  
	Cymhwyso dulliau sefydledig, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau.  Sgiliau datrys problemau gwan y tu allan i’r cyd-destun lle y’u hastudiwyd yn gyntaf.  


	Ymwybyddiaeth ddigonol o ddulliau sefydledig, deunyddiau, offer a/neu dechnegau ac yn  cymhwyso’r rheini mewn modd priodol ar y cyfan.
Gwerthfawrogiad sylfaenol o gyd-destun y cymhwyso.  Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall ddynodi problemau a chynnig atebion sylfaenol y tu allan i’r cyd-destun lle y’u hastudiwyd yn gyntaf.  
	Cymhwyso dulliau sefydledig, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall ddynodi problemau a chynnig atebion priodol ar y cyfan y tu allan i’r cyd-destun lle y’u hastudiwyd yn gyntaf. 
	Cymhwyso ystod o ddulliau sefydledig, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar.   Cymhwyso theori i arfer mewn modd cyson, cywir a rhesymegol, gan wneud cysylltiadau priodol rhwng y ddau.  Gall ddynodi problemau a chynnig atebion priodol y tu allan i’r cyd-destun lle y’u hastudiwyd yn gyntaf. 
Tystiolaeth o rywfaint o greadigrwydd.  
	Cymhwyso ystod o ddulliau sefydledig, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Cymhwyso theori i arfer mewn modd cyson, cywir a rhesymegol, gan wneud cysylltiadau datblygedig rhwng y ddau.  Gall ddynodi problemau a chynnig atebion creadigol, rhagorol y tu allan i’r cyd-destun lle y’u hastudiwyd yn gyntaf.  
	Lefelau eithriadol o sgiliau cymhwyso a defnyddio gan ddefnyddio dulliau sefydledig, offer a/neu dechnegau.   Cymhwyso theori i arfer mewn modd cyson, cywir a rhesymegol, gan wneud cysylltiadau datblygedig iawn rhwng y ddau.  Gall ddynodi problemau arferol ac anarferol a chynnig atebion creadigol, eithaf soffistigedig y tu allan i’r cyd-destun lle y’u hastudiwyd yn gyntaf.  

	Sgiliau trosglwyddadwy ar gyfer bywyd ac arfer proffesiynol
(Cyfleu’n effeithiol ar amrywiaeth o ffurfiau i gynulleidfaoedd arbenigol ac anarbenigol; y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau.


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau.
	Gall gyfathrebu mewn cyfrwng sy’n addas ar gyfer y gynulleidfa ond gyda lle i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda rhai meysydd o fân wendid. 
	Gall gyfathrebu’n effeithiol mewn cyfrwng sy’n addas ar gyfer y gynulleidfa, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp. 
Arddengys y sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn cyfrwng sy’n addas ar gyfer y gynulleidfa.
Mae’r gwaith yn gydlynol, yn rhugl, wedi’i strwythuro’n dda ac yn drefnus.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda mân wendid  achlysurol yn unig. 
	Gall gyfathrebu’n broffesiynol, yn hyderus ac yn gyson mewn cyfrwng sy’n addas ar gyfer y gynulleidfa.
Mae’r gwaith yn gydlynol, yn rhugl iawn ac wedi’i gyflwyno’n fedrus. Gall weithio’n ymreolaethol gyda menter.  Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan fodloni ymrwymiadau. Arddengys sgiliau rhagorol ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gydag awydd i ddatblygu ymhellach.  

	Gall gyfathrebu gyda lefel eithriadol o uchel o broffesiynoldeb, sy’n addas iawn ar gyfer y gynulleidfa. 
Mae’r gwaith yn eithriadol o gydlynol, yn rhugl iawn ac wedi’i gyflwyno’n broffesiynol. Gall weithio’n eithriadol o dda o fewn tîm, gan ddangos sgiliau arwain. Arddengys sgiliau eithriadol ar gyfer cyflogaeth sy’n gofyn am arfer cyfrifoldeb personol a gwneud penderfyniadau gydag awydd i ddatblygu ymhellach.  

